google/wiki40b huggingface dataset:
Svømming under Middelhavslekene 1963

Svømming under Middelhavslekene 1963. Svømming var en av flere sporter under de tredje Middelhavslekene som ble arrangert i Napoli i Italia i perioden 21. til 29. september 1963. Det var fjerde gangen som svømming var med på programmet under Middelhavslekene. Det ble konkurrert i åtte øvelser i svømming, kun for menn. Italia ble beste nasjon med tre gullmedaljer foran Frankrike som også vant tre gull.
Pycnopanelus

Utbredelse

Slekten har en meget spredt utbredelse, de tre artene er kjent fra henholdsvis Namibia, Sudan og India.
Emigrantvise

Emigrantviser er viser som handler om nordmenns emigrasjon til Amerika. Det er viser om den tunge avskjeden fra de kjære hjemme, om reisen over havet og om møtet med det nye landet. En tilsvarende visetradisjon finner man også blant svenske utvandrere til Amerika.
En av de mest populære emigrantvisene var Farvel du moder Norge som lenge ble brukt side om side med nasjonalsangen i de norske immigrantmiljøene.
Lilas' hjerte

Handling

Fabrikkarbeideren Darney blir arrestert som mistenkt når en annen ansatt ved navn Novien blir funnet myrdet med knust hode. Den vakre Lilas blir også anholdt som mistenkt men løslates igjen. Detektiven Bernard er overbevist om at Darney er uskyldig og følger etter Lilas for å etterforske saken. Han tar inn på et rom ved hotellet hun bor og de blir snart gode venner. Men så skjønner hun en dag, hvem han er og tilstår, men da vil han ikke lenger tro at hun er mordersken, fordi han er blitt glad i henne.
29. januar

Navnedag

Herdis, Hermod, Herman
St. Johanneslogen St. Clemens til den rette Vinkel

St. Johanneslogen St. Clemens til den rette Vinkel er en frimurerlosje i Den Norske Frimurerorden (St. Johannesloge nr. 49), som ble grunnlagt den 1. oktober 1998 i Oslo. Logen ble fra første stund underlagt Den Norske Store Landsloge.
Nordstrand St. Johannes Broderforening ble grunnlagt den 29. september 1967 underlagt St. Johanneslogen St. Olaus til de tre Roser. Logen ble selvstendig i 1998. Logens valgspråk er I Broderskap mot Sannhet og Lys.
Logen er oppkalt etter Pave Sankt Clemens I, som var de sjøfarendes helgen.
Chicheng

Chicheng (kinesisk: 赤城县; pinyin: Chìchéng Xiàn) er et fylke i provinsen Hebei i Folkerepublikken Kina. Det ligger under byprefekturet Zhangjiakou. 
Fylket hadde 277 498 innbyggere i 1999.

Samferdsel

Kinas riksvei 112, en ringvei som går rundt Beijings byprovins, fører gjennom området.
Vernepliktig akademisk befal

Vernepliktig akademisk befal (VAB) er en ordning i det norske forsvaret der akademikere i ulike yrker (leger, tannleger, psykologer, farmasøyter, prester etc.) avtjente verneplikten etter fullført utdanning. De oppnådde da graden løytnant.
Google Video

Google Video var en gratis tjeneste fra det amerikanske selskapet Google som ble opprettet 25. januar 2005. Tjenesten fungerte som en søkemotor og til opplasting av videoer. Videoene kunne avspilles (streames) direkte fra hjemmesiden, eller lastes ned til brukerens datamaskin eller personlige hjemmeside.
Tjenesten ble i første omgang brukt til amatørfilm, internettvideo, reklamefilmer og filmtrailere, men var tilrettelagt for distribusjon av profesjonelt innhold mot betaling gjennom Google Video Store.
Google Video som egen tjeneste ble lagt ned 20. august 2012, og videoene automatisk overført til YouTube, som hadde vært i Googles eierskap siden 2006.
Point Barrow

Point Barrow eller Point Nuvuk, er et av de nordligst punkt på det Amerikanske kontinent ved nordishavet og ligger ligger 15 km nordøst for Barrow, Alaska, på 71°23′N 156°30′V. (Nordspissen av Boothia Peninsula ved Bellot Strait i Nunavut i Canada ligger lenger nord, på 72°00′N 94°33′V.) Stedet ble oppdaget av europeere i 1825 ved Frederick William Beechey og gitt navn etter Sir John Barrow, politiker og geograf ved det britiske admiralitetet.

Arktisk utkikkspost

Nordspissen av Alaska er bare isfri i to til tre måneder av året og Point Barrow har tjent som utgangspunkt for mange arktiske ekspedisjoner, så vel som hovedkvarter for redningsaksjoner etter savnede oppdagere. I årene 1926–1928 var Point Barrow base for Detroit Arctic Expedition med Hubert Wilkins og Carl Ben Eielsons flygning til Spitsbergen den 15. april 1928.
Point Barrow er i dag også base for global overvåkning av atmosfæren, Global Atmosphere Watch.

Historie

Opprinnelig hadde Barrow en innfødt befolkning og historien før 1900 er lite kjent. I 1928 ble det rapportert at stedet kun hadde tre klynger med hytter langs kyststripen. Barrow tjente etterhvert som handelssenter for den øde arktiske kystens gamle og nye beboere. Stedet omfattet en landhandel, en presbyteriansk misjon, et statlig hospital og en skole. Dagens befolkning teller ca. 4 500 mennesker.

Fly og raketter

Det er i dag to små flyplasser i området, Browerville og Wiley Post - Will Rogers Airport. I et forsøk på å fly rundt jorden, havarerte Wiley Post og Will Rogers i Barrow den 15. august 1935. En minnesten for ulykken er reist på stedet.
Fra Point Barrow på 71°02′N 156°47′V ble det i årene mellom 1965 og 1972 skutt opp noen forskningsraketter av typen «Nike Cajun» og «Nike Apache» (se ekstern lenke nedenfor).
IQue Player

iQue Player (også kalt Nintendo iQue) er en spillkonsoll produsert av iQue, Ltd., et fellesforetak mellom Nintendo og kinesisk-amerikanske dr. Wei Yen. Konsollen ble først annonsert på Tokyo Game Show, og ble lansert i Kina 17. november 2003.
UFDA The Choir Boys

UFDA The Choir Boys (stiftet i 1986) er mannskoret ved Handelshøyskolen BI i Oslo, organisert som et frittstående interesseutvalg.
Englands forente storlosje

Englands forente storlosje (engelsk: United Grand Lodge of England) er det øverste regjerende organ for de fleste retninger innenfor frimureriet i England og Wales, og i enkelte andre land som hovedsakelig enten har vært en del av det britiske imperiet eller er medlem av Samveldet av nasjoner. Den er verdens eldste storlosje. Sammen med Irlands storlosje og Skottlands storlosje, er den ofte blitt kalt «de opprinnelige storlosjer» og «de opprinnelige konstitusjoner» av dens medlemmer.

De gamles storlosje 1751

I begynnelsen av 1700-tallet fantes det mange frimurerlosjer som ikke var tilknyttet den nye storlosjen. På 1730-tallet og 1740-tallet utviklet storlosjene i Irland og Skottland en økende antipati mot den engelske storlosje. Irske og skotske frimurere som besøkte og bodde i London, oppfattet den engelske storlosje som moderne avvikere fra det opprinnelige frimureriet, og følte en sterkere tilknytning til engelske losjer som stod utenfor storlosjen. Disse frimurerne følte seg også fremmede overfor den engelske storlosjens aristokratiske natur.
Den 17. juli 1751 samlet representanter for fem losjer seg i Turk's Head Tavern, i Greek Street, Soho, London og opprettet «Det aller eldste og ærværdige samfunn av frie og anerkjente murere» (The Most Ancient and Honourable Society of Free and Accepted Masons). Storlosjen bestod først og fremst av irske frimurere som bodde og arbeidet i London; 72 av de 100 første navnene på medlemslisten var fra Irland.
De hevdet å praktisere en eldre og renere form for frimureri, og kalte seg «De gamles storlosje» (The Ancients' Grand Lodge). De som var tilknyttet den engelske storlosje ble kalt «de moderne».
En illustrasjon på hvor dyp splittelsen var, er tilfellet med Benjamin Franklin som var medlem av en «moderne» losje i Philadelphia. Etter et besøk i Frankrike hadde hans losje skiftet tilhørighet til (og fått et nytt charter fra) de gamles storlosje; de anerkjente han ikke lenger og nektet å tildele ham «frimureriets æresbevisninger» ved hans begravelse.

Englands forente storlosje 1813

Skismet varte frem til 1813. I 1809 utnevnte de to storlosjene hver sine kommisjonærer, som skulle forhandle seg frem til en sammenslåing. Over en 4-års periode ble det forhandlet frem felles lover og felles ritualer.
Den 27. desember 1813 ble en seremoni avholdt i Freemasons Hall i London, hvor Englands forente storlosje ble grunnlagt med Prins Augustus Fredrik, Hertug av Sussex som stormester.
Det kombinerte rituale fikk navnet «det etterlignede rituale» (Emulation Ritual), og ble den nye storlosjens offisielle rituale. Andre ritualer blir likevel fortsatt praktisert i mange losjer.

Organisering

Englands forente storlosje er det øverste regjerende organ for en rekke provinsial-losjer. De ulike provinsene samstemmer omtrentlig med Englands tradisjonelle grevskap. Provinsial-losjene er organisasjonens lokale administrasjon, i London kjent som en Metropolitan Grand Lodge. Oversjøiske jurisdiksjoner i USA og Canada som er underlagt storlosjen, er organiserte i «distrikts-storlosjer». Et lite antall av disse losjene er administrert direkte fra storlosjen.
Mato Grosso do Sul

Geografi

I delstaten ligger savanneområdet Cerrado samt deler av våtmarksområdet Pantanal. Hovednæring i Mato Grosso do Sul er landbruk, hvor kvegdrift er viktigst. Andre landbruksprodukter er sukkerrør, hvete, soyabønner, maniok, ris og bomull.
Det høyeste punkt i delstaten er Morro Grande (1065 m).

Historie

Mato Grosso du Sul ble skilt ut fra delstaten Mato Grosso i 1977 og fikk endelig status som delstat 1. januar 1979.
Østbaltiske språk

Østbaltiske språk er indoeuropeiske språk og utgjøres av to levende språk, nemlig litauisk og latvisk. Litauisk tales i Litauen og latvisk tales i Latvia.
Dessuten kjenner man følgende utdødde østbaltiske språk: kurersk, zemgallisk og selisk.
Geopsammodius

Utseende

Små (2,3 - 3,5 millimeter), ovale, blanke, brunlige til svarte gjødselbiller. Hodets overside er grynete, fasettøynene sterkt reduserte. Oversiden er svært fint punktert, dekkvingene hvelvede med kraftige punktstriper. På pronotum er det tre-fire svake tverrfurer, ofte ganske utydelige. Hodet er oftest litt innbuktet foran.

Levevis

Artene lever under jorda og kommer sjelden til overflaten, i sand eller sandete jord med lite organisk materiale.

Utbredelse

Slekten er utbredt fra det sørøstlige USA sørover til Fransk Guyana.
Hypotermibehandling

Hensikt

En ønsker å redusere skadeomfanget i kroppen etter hjertestans. Spesielt på hjerte og hjerne.

Bakgrunn

Undersøkelser har vist at nedkjølning av en pasient med hjertestans, og i 24 timer etterpå bedrer utsiktene til at pasienten skal overleve og reduserer skade på hjerne og hjerte. Ved å kjøle ned kroppen, reduseres kroppens energibehov, og kroppens stressrespons.

Gjennomføring

Nedkjølningen blir startet så snart som en har konstatert en vellykket gjennopplivning, der pasienten er bevisstløs. Nedkjølningen starter i ambulansen og fortsetter i akuttmottak til intensivavdeling.  Pasienten kan nedkjøles ved kalde kluter, isposer og ved hjelp av aktiv nedkjølning. Pasienten får medikamenter mot smerter og ubehag. Under nedkjølningen blir pasienten holdt sovende og har respirator.
En pasient som blir aktiv nedkjølt er en intensivpasient og blir overvåket av intensivsykepleiere på intensivavdeling. Se også intensivsykepleie.

Aktiv nedkjølning

Det finnes ulike løsninger på markedet. Noen invasive og non – invasive. Begge har fordeler og ulemper. Se f.eks CritiCool, Coolguard og Artic Sun.
Sjoestedtius

Utseende

Ganske små (7-8 millimeter), lange og smale, matt brunlige praktbiller. Hodet er firkantet uten innskjæring mellom antennefestene, pronotum noe rundet, dekkvingene ganske smale, noe innsnevret i midten.

Utbredelse

Slekten er utbredt i Afrika.
AMD K10

AMD K10 er navnet på AMDs 10. generasjons x86 mikroprosessor-arkitektur. De første K10-prosessorene ble lansert den 10. september 2007 i form av 3. generasjons AMD Opteron for servere. De ble etterfulgt av AMD Phenom for hjemme-PC-er den 11. november 2007.
Offisielt bruker AMD navnet «Familie 10h prosessorer» (Family 10h Processors); i et videointervju den 28. februar 2007 bekreftet imidlertid Giuseppe Amato, direktøren for AMDs salgs- og markedsføringsavdeling, at kodenavnet på den nye generasjonen var AMD K10.
Arkitekturen benytter HyperTransport versjon 3.0, 128-bit desimaltalls aritmetikk, en forbedret mikrokode og støtter 1-, 2-, 3-, og 4-kjerners mikroporosessorer. Utgavene med flere kjerner er dataindustriens første «ekte» flerkjernersprosessorer, med alle kjernene på én brikke; tilsvarende 2- og 4-kjerners prosessorer fra Intel består av flere moduler under samme kapsel (multi-chip module).
AMDs K-10 prosessorer ble i 2007 og 2008 produsert med 65 nm transistorer. I 2009 gikk selskapet over til 45 nm transistorteknologi.

Fremtidsperspektiver

Rapporter indikerer at en fremtidig prosessor, med kodenavnet Montreal vil bestå av to 4-kjerners prosessorer med totalt 12 Mb L3-Cache. Navnet på denne arkitekturen har blitt kalt AMD K10.5.
Liosteburia

Utseende

En middelsstor, avlang, blankt rødbrun trebukk. Pronotum har et par avlange, svarte flekker, dekkvingene et par ovale, gule flekker nær midten og også et par smale, gule flekker nær spissen, disse er kantet med svart. Antennene er litt kraftige og noe lengre enn kroppen. Pronotum er bredt tønneformet. Dekkvingene er nesten jevnbrede, rundede i spissen. Beina er middels lange, rødlige, lårene på mellom- og bakbeina svarte i spissen.

Utbredelse

Arten er kjent fra Fransk Guyana og Brasil.
The Big Picture

Albuminformasjon

Albumet omfatter fire verdensomspennende singler, «Live Like Horses» (en duett med Luciano Pavarotti kun for singelversjonen), «Something About the Way You Look Tonight» (utgitt senere som en dobbel A-side med «Candle in the Wind 1997»), «Recover Your Soul» og «If the River Can Bend». Albumet var dedikert til Elton Johns venn, motedesigneren Gianni Versace, som ble myrdet noen måneder før utgivelsen. Dette var det siste albumet til dags dato til å bli produsert av Chris Thomas.
Elvida

Første scene

Under kampen for kontroll over det sydlige Spania, er Elvida, en adelig castilliansk dame, blitt tatt til fange av maurerne. I to måneder har hun vært holdt fanget av Amur i en av de siste tilbakeværende mauriske festningene. Men de spanske troppene under ledelse av Elvidas forlovede, Alfonso, er nå nådd frem til byen.
Amur vil hellere slå Elvida ihjel enn å gi henne mulighet for å bli frelst av Alfonsos tropper. Imidlertid har Amurs sønn, Zeidar, forelsket seg i deres vakre fange og han ber sin far om at overgi henne til spanierne, om ikke for annet så for å redde byen fra ødeleggelse. Zeidar frir til Elvida, men hun avviser hånlig såvel hans tilnærmelser som hans fars trusler. Maurerne myrdet hennes far, og Elvida lengter etter gjengjeldelse. Hun føres til et skjult fangehull.
Den castillianske hær er nå ved porten til byen, og Amur erkjenner, at ytterligere motstand er håpløs, selv om mauriske forsterkninger er på vei. Han er fast besluttet på at flykte gjennom en hemmelig passasje og ta Zeidar med seg.

Andre scene

Alfonso ankommer i triumf i spissen for sine tropper. Selv om han er skuffet over, at Amur og Zeidar tilsynelatende er flyktet, er han mer bekymret for Elvidas sikkerhet. En av Amurs slaver tilbyr å føre ham til den store hulen, hvor Elvida blir holdt fanget.

Tredje scene

Amur akter å bruke Elvira som gissel som hjelp for sin flukt med Zeidar. De to mennene går inn i hulen, hvor hun er fengslet og forsøker å tvinge henne til å komme med dem. Elvida er trassig, og før de kan føre henne bort, braser de spanske tropper inn. Amur trekker dolken sin for å drepe Elvida, men Zeidar griper armen hans, og troppene er i stand til at overmanne ham.
Amur forbanner sin sønn for hans forræderi. I det samme kommer det melding om at de mauriske forsterkningene er blitt drevet på flukt. I en storsinnet gest gir Alfonso Zeidar hans frihet og tilbyr å skåne Amurs liv. Det er alminnelig jubel, når Alfonso annonserer, at hans bryllup med Elvida vil finne sted den følgende morgenen.
Committee on Space Research

Committee on Space Research (COSPAR) ble etablert av Det internasjonale vitenskapsråd i 1958.
Blant COSPARs mål er å fremme vitenskapelig forskning i verdensrommet på et internasjonalt nivå, med vekt på fri utveksling av resultater, informasjon og meninger, og å tilby et forum åpent for alle forskere for diskusjon av de problemer som kan påvirke romforskningen. Disse målene er oppnådd gjennom organisering av symposia, publisering og andre virkemidler.
COSPAR har skapt en rekke forskningsprogrammer på ulike emner, noen i samarbeid med andre vitenskapelige organisasjoner. Det langsiktige COSPAR international reference atmosphere startet i 1960, og har siden da produsert flere utgaver at den høye atmosfærekoden CIRA. koden «IRI» fra arbeidsgruppen the URSI-COSPAR ved International Reference Ionosphere ble først redigert i 1978 og oppdateres årlig.
MTV Movie Awards 2001

MTV Movie Awards 2001 var en amerikansk filmpris som ble delt ut den 2. juni 2001. Jimmy Fallon og Kirsten Dunst opptrådte som verter for TV-programmet.
De nominerte filmene er listet opp nedenfor, med vinnerne i fet skrift:
Geirmund Ihle

Bakgrunn

Ihle var fra 1951 sjømann, avbrutt av skolegang ved maritime skoler. Han ble utdannet stuert. I årene 1959 til 1962 arbeidet han som stuert i rederiet Knut Knutsen OAS. I 1962 begynte han å arbeide som lærer ved Stuertskolen i Haugesund. I 1964 tok han pedagogisk eksamen. Fra 1964 til 1970 arbeidet han i Rogalands Avis og var deretter fra 1971 til 1975 kinosjef i Haugesund. Fra 1976 var han rektor ved Haugesund kokk- og stuertskole, som i 1987 skiftet navn til Karmsund videregående skole. Ihle var ved skolen til 1997.

Politisk virke

Ihle ble i 1963 medlem av bystyret i Haugesund kommune for Arbeiderpartiet. Han satt i dette vervet til 1975. Etter innvalget på Stortinget i 1969 ble han medlem av Sjøfarts- og fiskerikomitéen og senere medlem i Forsvarskomitéen. Som stortingsrepresentant var Ihle styremedlem i Den interparlamentariske union. Han arbeidet også mye med utenrikspolitikk og forsvarspolitiske spørsmål. Han var medlem av Den nordatlantiske forsamling og dens militærkomité, norsk delegat til FNs hovedforsamling i 1972 og delegat til FNs Havrettsforsamling i Genève i 1976 og i New York i 1977. I 1988 var Ihle observatør ved FNs nedrustningskonferanse i New York.
Ihle hadde flere offentlige forsvarspolitiske oppdrag, særlig knyttet til velferdsspørsmål. Fra 1981 til 1984 var han leder for et utvalg under Forsvarsdepartementet, som hadde til oppgave å utrede krigsdeltakernes økonomiske og sosiale vilkår, kjent som Ihle-utvalget. I 1986 ble han utnevnt til leder for Krigsdekorasjonsrådet, som hadde til oppgave å gjennomgå krigsseilernes sak med tanke på dekorering med norske krigsdekorasjoner.
Ihle ledet 1988 til 1993 Norges Banks seddelkomité. Han var fra 1992 til 1997 nestleder i Norges Banks representantskap, der han hadde vært medlem siden 1981.
Ihle var visepresident i Norges Forsvarsforening i perioden 1989–1993. Han var fra 1984 til 1989 styremedlem i Folk og Forsvar.

Forfatterskap

Ihle har også vært aktiv som forfatter av bøker og skrifter om billedkunstnere og historiske emner med tilknytning til Haugesund.
Bombefly fra første verdenskrig

Tunge Bombefly

Royal Naval Air Service iverksatte bombeangrep mot zeppelinerbasen i Friedrichshafen i perioden oktober-november 1914. Bombefly var ikke brukt i stor grad på dette stadiet og målene var store og lett anntennbare og lite beskyttet. Det ble brukt så lite som 9-kilosbomber og de hadde stor suksess til tross for hvor lite bombene veiet. 
I 1915 var teknologien kommet lenger alle virkelige bombefly var i bruk i Russland på Østfronten. Italienske bombefly som Capronier var blant krigens beste. Tysklands brukte Gothaer som var deres første bombefly som ble masseprodusert. Britenes første var Handley Page 0/100 som kom på vingene i 1915. Bombing fikk større betydning i 1917 hvor de ble mer kraftige, mangtallige og spesialiserte. I 1918 hadde en ny Handley Page flytype evnen til å bære ca. 900 kg. bombelast. Industrielle områder og jernbaner fikk smake flyets vrede. Et av de mer kjente var Vickers Vimy som etter krigen ble det første til å krysse Atlanterhavet,
Giftbeger

Giftbeger er et beger med dødelig gift, brukt til å begå selvmord eller fremtvinge selvmord det var tidligere også en henrettelsesmetode i blant annet Antikkens Hellas.
Sokrates sin dødsstraff ble utført ved at han tømte et giftbeger. Giften var sannsynligvis skarntyde.
Mesolamia

Utbredelse

Slekten er utbredt på New Zealand.
Hemisodorcus fukinukii

Utseende

En middelsstor til stor (hannen 30-68 millimeter), blank, svart, nokså slank hjortebille, hannens kjever krumme, i den ytre delen med én stor, skarp tann og én eller to mindre tenner. Hunnen er mye mindre enn hannen, men farget som den. Den har to skarpe knøler i pannen.

Utbredelse

Arten lever i det nordlige India, Myanmar, Thailand og det sørlige Kina.
Báetan mac Muirchertag

Báetan mac Muirchertag (død ca. 572) var ifølge irske annaler og kongerekker overkonge av Irland.
Mai Nakachi

Landslaget

Mai Nakachi spilte 30 landskamper for Japans kvinnelandslag. Hun ble tatt ut i Japans tropp til VM i fotball 1999 og VM i fotball 2003.
Mimohammus

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Asia (India, Borneo).
Universität Regensburg

Universität Regensburg er universitetet i Regensburg i Bayern. Det ble grunnlagt 18. juli 1962 av den bayerske landdagen. Dermed gikk et gammelt ønske i oppfyllelse; allerede i 1487 hadde hertug Albrecht IV av Bayern sammen med byens råd søkt paven om tillatelse til å opprette et universitet i Regensburg. Den senere pave Benedikt XVI var professor ved universitetet fra 1969 til 1977. Han er fremdeles oppført som honorærprofessor ved universitetet, og under sin apostoliske reise til Bayern i 2006 besøkte han universitetet den 12. september og holdt i dets store aula en forelesning over «Glaube, Vernunft und Universität» (se Regensburgforelesningen).
Kasakhstan i Tyrkvisjonens sangkonkurranse

Bakgrunn og historikk

Kasakhstan er blant de landene som har deltatt i alle utgavene av Tyrkvisjonens sangkonkurranse, og som også har kvalifisert seg til finalen hver gang. I perioden fra 2013 til 2015 har Kasakhstan vært blant forhåndsfavorittene til å vinne hvert år, og det er også det landet som resultatmessig har gjort det best sammenlignet med andre land og regioner med en første-, andre- og niendeplass. 
Kasakhstan er ett av deltakerlandene hvor publikumsinteressen har vært størst. Landet har, med unntak av i 2018, valgt representant gjennom nasjonale finaler. De nasjonale finalene har vært omfattende, med flere deltakere ansett som landets beste musikere, og med en produksjon av en standard som kan sammenlignes med nasjonale finaler som arrangeres i forkant av Eurovision Song Contest.
I 2014 ble landets representant, Zjanar Duğalova og Nurzjan Täzjikenov på dombra, den andre vinneren av Tyrkvisjonens sangkonkurranse. I 2017 ble Astana offentliggjort som vertsby for konkurransen, men det ble i ettertid klart at konkurransen ikke ville bli arrangert dette året.